Algas

Algas eller Ailegas (også kalt Helligfjellet, nordsamisk: Áilegas eller Áilegasčohkka, kvensk: Ailikas) er en fjelltopp i Alta kommune i Finnmark. Det ligger på ytre del av halvøya mellom Altafjorden i øst og Langfjorden i vest. Fjellet har en høyde på 539 meter over havet.

På toppen av fjellet er et teletårn som inneholder hovedsender for fjernsyn og radio, samt anlegg for maritim VHF, radiolinjeutstyr og basestasjon for mobilnettet. Det går grusvei fra Isnestoften til toppen av fjellet.

Algastunnelen (åpnet 2018) fører Europavei 6 gjennom fjellet.

Referanser 

Fjell i Alta
Fjell under 1000 meter